open-index/open-wikipedia-markdown huggingface dataset:
Питон де Неж

**Питон де Неж** — штитест вулкан кој се наоѓа во Реинион, еден од француските вулкански острови во архипелагот Маскарен во југозападниот дел на Индискиот Океан. Со надморска височина од 3.069 метри, Питон де Неж се наоѓа на околу 800 километри источно од Мадагаскар. Питон де Неж е највисоката точка на Реинион и се смета за највисока точка во Индискиот Океан. Вулканот бил формиран и се појавил од морето пред околу две милиони години. Денес е длабоко еродиран и неактивен веќе 20.000 години и е опкружен со три масивни долини на кратерот. Питон де Неж ги формира северозападните две третини од Реинион, заедно со повеќе активниот Питон де ла Фурнес. И покрај неговото име, снег практично никогаш не паѓа на врвот.

Вулканскиот остров се смета дека е стар околу три милиони години  и дека бил формиран во текот на Плиоценот. Другите два острови во архипелагот, Маврициус и Родригеш се стари околу 7,8 милиони години, формирани во текот на Миоценот. Островот поседува висок ендемизам на цветни растенија (околу 225), кое го оправдува создавањето на биолошки резерват на долните падини на Питон де Неж.

## Геологија

Геолошката историја на Питон де Неж е поврзана со формирањето на островот Реинион. Научниците генерално се согласуваат дека создавањето на вулканот се одвивало во две фази. Првата фаза кореспондира со формирањето на штитестиот вулкан кој ја воспоставил основата на денешниот вулкан. Оваа фаза се одвивала пред околу 5 до 7 милиони години. Најстарите копнени карпи се смета дека се на околу 2,1 милиони години.

Втората фаза се случила пред 450,000 до 350,000 години, кога вулканот бил мошне активен и кога бил формиран денешниот релјеф на планината.

## Клима

Температурите на врвот се мали, но задржувањето на снегот не е често, со просек од околу еден ден снег на секои три години. Во последниве години, тоа се случило во август 2003 година, кога имало обилни снежни врнежи, на 10 октомври 2006 година, кога се случила и ерупцијата на Питон де ла Фурнес, на 27 септември 2007 и на 4 јуни 2013 година.

## Туризам

Постојат три среднотешки патеки што водат до врвот: Салази, Силао и Сафреш. Искачувањето кон врвот започнува од Силао и трае околу 6,5 часа нагоре и 4 часа надолу. Искачувањето од планината Сафреш е околу 8 часа нагоре и 5 часа надолу.

## Наводи

## Надворешни врски
* Reunion island
* Hike starting from la Plaine des Cafres

Категорија:Штитести вулкани
Категорија:Планини во Реинион
Категорија:Вулкани во Реинион
Категорија:Заспани вулкани
Категорија:Триилјадници
Калин Камен (појаснување)

**Калин Камен** може да се однесува на:
*Калин Камен — историско село во Македонија;
*Калин Камен — планински врв во Македонија;
*Калин Камен — вештачко езеро во Македонија;
*Калин Камен — автомобилско рели;
*ЈП „Калин Камен“ — јавно комунално претпријатие од Крива Паланка;
*ЗПЗП „Калин Камен“ — здружение за планинарење и заштита на планини ;
*Калин Камен — планински туристички центар на Осоговските Планини;
Бакарди Бризер

мини|тропски вар и Рубин грејпфрут.

**Бакарди бризер** — алкохолен пијалак заснован на овошје кој содржи 4,4 % алкохол во Австралија, 4 % / 5 % Канада, во Европа, 4 % во Обединетото Кралство и 4,8 % во Индија. Доаѓа во разновидни овошни вкусови: лимон, праска, ананас, јаболко, грејпфрут, зелен лимон -лимета,портокал, капина, лубеница, брусница, кокос, малина, боровинки, калинка, јагода и манго, исто така е достапен и во чоколада и пинаколада вкусови.

Пијалакот е особено популарен во Индија, Европа (особено Велика Британија), Израел, Канада и Австралија, а исто така е достапен и во Кина.Во Индија Бакарди Бризер бил првиот учесник во категоријата подготвен за пиење и моментално е водач на пазарот во својот сегмент. Пуштена е во промет и нова варијанта од пијалакот ,заснована на вино,наречена Бризер Спарицер.

## Поврзано
* Алкохолен пијалак

Категорија:Алкохолни пијалаци
Андреј Бели

**Борис Николаевич Бугаев** (рус. Бори́с Никола́евич Буга́ев; Москва, 26 октомври 1880 - Москва, 8 јануари 1934), познат под книжевното име **Андреј Бели** (рус. Андре́й Бе́лый), бил руски поет, романописец, есеист и книжевник.

## Животопис
Тој бил син на угледниот математичар Николај Бугаев. Борис исто така се школувал на природно-математичкиот факултет во Москва. Истовремено интензивно ја проучувал современата и класичната книжевност и филозофија. По естетичките и поетските ставови тој спаѓа во младата генерација на руските симболисти. На неговите убедувања влијание имале Кант, Ниче, Рикерт, Владимир Соловјов, а посебно поетот Рудолф Штајнер, чиј соработник и следбеник бил Бели. Со спојување на во драмските, епските и лирските елементи создал нов книжевен жанр симфонија. Напишал четири симфонии: Херојска, Драмска, Враќање и Пехар невреме. Има објавено неколку збирки на песни: Злато во азурата, Урна и Пепел. Експериментирал на планот за јазик во поемата Глосолалија. Темата на Октомвриска револуција ја обработил во поемата Христос Воскресе.

## Наводи

## Надворешни врски
* 
* 
* Дела од Андреј Бели

Категорија:Руски поети
Категорија:Погребани на Новодевичките гробишта
Категорија:Руски мемоаристи
Категорија:Починати во Москва
Категорија:Родени во 1880 година
Категорија:Починати во 1934 година
Качунка

**Качунка** или **шафран** () — повеќегодишна билка од родот качунки и семејството на перуники. Може да достигне висина до 30 см. Растението нема правилно стебло: шест венечни ливчиња, венечен цвет, заедно со две тесни ливчиња, растат од подземна луковица. Ливчињата се наслонети кон земјата и на неколку сантиметри од тлото, се шират на лево. Ваквата градба на цветот, без изразени поделби на цветните чашки и круна, во ботаниката се нарекува перигон. Толчникот кај сите качунки е златнопортокалова боја и најчесто, има истобојни прашници. На врвот од толчникот се наоѓа *жиг* или *нишка* (*Croci stigmata*), органели чија задача е да се прилагодат на поленовите зрна. Жиговите и денес се користат како исушен зачин и за бојадисување на намирниците, посебно колачи, а се користат и во медицината. Во поголема мера качунката е отровна.

## Распространетост
Растението е најзастапено во Иран. Околу Средоземјето и во Франција, Шпанија, Мароко, Грција, Турција, Италија и Австралија. Годишното производство изнесува околу 200 тони. Во Иран се произведуваат приближно 170 до 180 тони годишно.

## Вкус на зачинот
Качунката има силен ароматичен вкус, пикантен и малку горчи, но и вкус на земјата во која се задржил долго време. Вкусот му е истовремено и цветен, малку лут и сличен на мед, мошусот, но и јодот. После неколку месеци тој пушта комплексен спектар на арома. Поседува различни состојки.

## Качунката како мотив во уметноста
* „Качунчице, цветице“  — македонска народна (лазарска) песна.
* „Качунка“ — песна на Јозо Т. Бошковски од 1981 година.

## Наводи

## Надворешни врски
*
*

Категорија:Перуники
Категорија:Ботанички таксони опишани од Карл Линеј
Категорија:Растенија опишани во 1753 година
Категорија:Лековити растенија
Џексептикај

**Шон Вилијам Маклоклин** (7 февруари 1990), подобро познат по неговото корисничко име **Џексептикај** или само **Џек** — ирски јутубер. Тој е познат главно по неговото *Let's Play* и по неговите влогови на Јутјуб (YouTube).

До декември 2017, неговиот канал имал над 8,4 милијарди гледаност и преку 17 милиони претплатници

## Кариера
Пред Џек да прави видеа тој бил тапанар во бендот „Дигнат до земјата“.

Џек почнал да работи на неговиот јутјуб канал во 2012 година, под името „jacksepticeye“ каде постира видеа во кои игра видеоигри. Тој бил спомнат од Пјудипај во 2013, со што добил голема популарност. И ако првото видео на каналот било постирано 12 ноември 2012, сепак каналот бил направен на 24 февруари 2007.

Во месецот јули 2014, каналот на Џек добил повеќе од 57 милиони гледачи 

## Наводи

## Надворешни врски

* 

Категорија:Ирци
Категорија:Јутјубери
Категорија:Живи луѓе
Категорија:Родени во 1990 година
Слободан Бештиќ

**Слободан Бештиќ** (27 март 1964, Панчево, Србија, Југославија) е српски глумец.

Дипломирал на Факултет за драмски уметности 1987 година во класа на професор Предраг Бајчетиќ. Вработен бил во Југословенски драмски театар од 1987 до 2001 година кога преминал во Народен театар во Белград каде и сега е во активен работен однос.

## Педагошка работа
* Предавал глума и сценско движење на Факултет за драмска уметност во Белград и во БК Академија.
* Асистент проф. Ферид Караица на предмет за движење од 1991 до 1998&nbsp;г.
* Професор на сценското движење на БК Академија во 1998 и 1999&nbsp;г. 
* Асистент на Мирјана Карановиќ, БК Академија, предмет-глума, од 1995 до 1999&nbsp;г. 
* Асистент проф. на Предраг Бајчетиќ, ФДУ Белград, предмет - глума, 2000 и 2001&nbsp;г.
* Професор на сценските движења, ФДУ Цетиње 2004 и 2005&nbsp;г. 
* Професор на движења на Уметничката академија во Осијек, насока - глумец куклар, 2004 и 2005&nbsp;г.

## Награди и признанија
* Награда за најдобар млад глумец во улога на Мориц во Будење на пролетта, МЕС, Сараево 1987&nbsp;г.
* Специјална награда за најуспешнено истражување на тетрален јазик, на Мал Стеријин Театар во улога на Вацлав Нижински
* Дебитантска награда на филмски фестивал во Ниш во улога во филмот „Куќа покрај пруга“ на З. Драгоевиќ
* Добитник на европска награда за глума „Гордана Косановиќ“, во улога на Салома
* Награда за најдобра машка улога - Хамлет, југословенски фестивал во Ужице 2004&nbsp;г.
* Награда за најдобра машка улога, Хорват, Фестивал на класика во Вршац 2006&nbsp;г.

## Надворешни врски
* Лично мрежно место 

Категорија:Живи луѓе
Категорија:Родени во 1964 година
Категорија:Луѓе од Панчево
Категорија:Српски глумци
Категорија:Југословенски глумци
Категорија:Српски филмски глумци
Категорија:Српски телевизиски глумци
Категорија:Српски театарски глумци
Категорија:Срби од 20 век
Категорија:Срби од 21 век
Термес

**Термес** или **Пермес** во старогрчката митологија бил бог на реките.

## Митологија
Термес бил речен бог во Беотија во централна Стара Грција. Неговата река извиралала на планината Хеликон, протекувала на северната страна на крајот од градот Аскра и се вливала во езерото Копаис. Најважното е дека соседните реки биле Кефис на северозапад , Лам на југ, Исмен на југоисток и Плејист (или Плист) на запад. Неговите родители најверојатно биле Океан и Тетија, а според Паусанија, ќерката му била Аганипа. Му се препишуваат и ќерките: Аскра, Либетријада и Петра (Либетриде), Ефимија, Телфуса и Тизба.

## Наводи

## Поврзано
* Старогрчка митологија

Категорија:Старогрчки богови
Анри Русо

**Анри Русо** (франц. *Henri Rousseau*; Лавал, 21 мај 1844 — Париз, 2 септември 1910) бил француски постимпресионистички сликар на наивна или примитивна насока. Познат е и како царински службеник по професија, па го викале и *Анри Русо царинскиот службеник*. За време на животот го навредувале, а подоцна е познат како самоук-гениј чија работа е висока уметничка вредност.

## Заднина
Роден е во Лавал во долината Лаоре во водоинсталатерско семејство. Работел кај еден адвокат и изучувал право. Меѓутоа по еден помало вероломство побегнал во војска, во која служел четири години почнувајќи од 1863 година. Татко му умрел истата година кога Русо се оженил. Русо се преселил во 1868 година во Париз, каде што се вработил како државен службеник. Од 1871 година работел како собирач на данок. Почнал да слика кога бил во 40тата година, а кога имал 49 години се пензионирал за да има време за уметноста. Подоцна често свирел виолина по улиците и работел други ситни работи, бидејќи имал мала пензија.
Русо тврдел дека нема учител освен сам себе. Сепак признавал дека примал некакви совети од двајца академски сликари Феликс Огиста Клеман и Жан Леон Жером. Тој бил самоук и се смета за наивен сликар.

## Слика
Неговите најпознати слики покажуваат сцени од џунгла. Интересно е што тој никогаш не видел џунгла. Обожавателите на неговите слики рашириле невистинити приказни дека бил во француската експедиција, корпус во Мексико. Русо инспирацијата ја добивал од илустациони книги и од посета на ботаничкот двор во Париз. Сретнал војници кои служеле во Мексико и ги слушал нивните приказни.

## Техника
Сликал во слоеви. Започнувал со небото во позадина, а завршувал со животни или луѓе во преден план. Дождот на сликата Тигар на тропско невреме, насликана во 1891 година ја постигнува на иновативен начин со тенки светлосиви потези на бои долж целото платно со лак или глазура.
Кога би сликал Русо си сакал најнапред со една боја и нејзините нијанси. Потоа би употребил друга боја. На секоја слика би работел значително многу време. Во сликањето боите со понизок квалитет биле користени за финансиски ограничувања. На некои делови на некои подрачја не спроведувал коректна техничка процедура, па бојата му пукала.

## Наводи

## Надворешни врски

*Henrirousseau.org , дела на Русо
*Анри Руси: Џунгла во Париз 
*Ten Dreams Galleries

Категорија:Француски сликари
Категорија:Родени во 1844 година
Категорија:Починати во 1910 година
Предзнак (музика)

**Предзнак**  — знак во музичката нотација со кој секоја нота, секогаш основниот тон може да го повиши или снижи.

## Видови предзнаци
Во зависност од употребата, предзнаците може да бидат:
* *Случајни* (франц. accidents, engl. accidentals, итал. accidenti, нем. Akzidentien или лат. accidens = случај).. Тие се пишуваат само пред нотите, на истите линии или празнини и се однесуваат само на истоимени ноти во тој такт 60px|. 
*  *Постојани* или **предзнаци покрај виолинскиот клуч** или *засилени* (франц. arm[at]ure, engl. key signature, итал. armatura, нем. Vorzeichen). Овие предзнаци се пишуваат само позади виолинскиот клуч и секогаш важат за сите истоимени ноти во композицијата. Претставуваат тоналитетни композиции 100px|.
*  *Потсетнички* или *сигурни*. Овие пред знаци се пишуваат пред нотите во загради и го потсетуваат уметникот дека некој знак уште важи  или пак не важи .

### Три предзнаци
# *[[Повишувалка]]* е предзанк која го повишува тонот за пола степен. На основните ноти им се додава наставка **ис**: цис, дис, еис, фис, гис, аис, хис. Повишувалките се пишуваат пред нотите 50px|. Доколку припадне на некоја скала, се пишува позади клучот, на истата линија или празнина на која се наоѓа тонот кој треба да се промени.
# *[[Снижувалка]]* е предзнак кој го снижува тонот за пола степен. На основните ноти се додава наставка  **ес**: цес, дес, ес, фес, гес, ас ( наместо аес, намалениот тон а се изговара „ас“). Снижувалката се пишува пред нитите или позади виолинскиот клуч, доколку припаѓа на некоја скала.
# *[[Разрешувалка]]* е знак со кој повишената или снижената нота се враќа во првобитната состојба, во основниот облик. Се пишува пред нотите 50px|. 

### Двојни предзнаци
* *Двојни повишувалки.* 10px Ја повишува нотата за два полустепена (т.е за цел степен). Се пишува пред нотата. На основните ноти се додава наставката **исис** (нпр. **ц - исис = цисис; ф - исис = фисис; г - исис = гисис**).
* *Двојни снижувалки.* Ја снижуаат нотата за два полустепени (т.е за цел степен). Се пишува пред нотата 50px|. На основните ноти се додава наставка **есес** (нпр. **ц - есес = цесес; али e - есес = есес; ха - есес = хесес, а не бесес**).
* *Двојна разрешувалка* е занк кј ги разрешува претходно напишаните двојни повишувалки или снижувалки. Се пишува пред нотите.

## Примери за предзнаци
# Ако во почетокот на тактот се повиши една нота и ако во наредните тактови, во делови се појави истата нота ( еднаш, двапати), повишувалката се однесува на истата таа нота или ноти. Во наредниот пример повишувалката се однесува и на четвртиот тактов дел - нотата **ф** се повишува во нотата **фис**. Ако четвртата четвртина треба да биде нотата **ф**, тогаш пред неа мора да се стави разрешувалка.
# Ако последниот тактов дел е снижен (или повишен) и поврзан со полукруг за истата нота, предзнакот одново не се пишува пред нотите.
# Предзнаците се пишуваат во висина на нотните глави и пред нив, а не во висина на помошните линии т.е пред нив.

## Поврзано
* Музика
* Музичка нотација

## Наводи

Категорија:Музичка нотација
Нивеа

**Нивеа** е германски бренд за лична нега која се специјализира за нега на телото. Тоа е во сопственост на хамбуршката компанија наречена *Бајерсдорф*. Компанијата е основана во 28 март 1882 година, од страна на Паул Карл Бајерсдорф. Во 1890 година, компанијата била продадена на Оскар Тропловиц. Тропловиц работел со својот консултант Паул Герсон Уна и германскиот хемичар Исак Лифшуц и така развиле нов производ за нега на кожата (крема). Во 1900 година, Лифшуц произвел  емулзија со еуцерит, првата стабилна емулзија . Ова е потеклото на еуцерин.

## Име
*Nivea* доаѓа од латинскиот збор *niveus*, што значи "снежно бело".

## Историја
Во текот на 1930-тите, Бајсерсдорф започнал со производство на различни видови на производи, како што се масла за потемнување на кожата, пена за бричење, шампон и средства за чистење на лице и тонери. Трговска марка "Нивеа" добила слава во многу земји. Во текот на 1980-тите, брендот се прошири во еден поширок глобален пазар.

### Временска рамка
#### Пред Првата светска војна
*1882 година: Фармацевтот Паул Карл Бајерсдорф ја утврдува компанијата, на 28 март. Нивеа потекнува од Германија. Датумот на патент-документ за производство на медицински малтери е земен како датум за формирањето на компанијата.
*Бајерсдорф произведува  малтери во неговата лабораторија на основа на неговиот патент, поставуваа темелите на современата технологија за производство на гипс.
* 1890: Фармацевтот Оскар Тропловиц (роден во 1863 во прускиот град Глајвиц - во денешно време Гливице, Полска) ја презема компанијата.
* 1893 година: првата меѓународна соработка, договор е склучен со САД трговската компанија *Lehn & Fink* за САД
* 1900: Патент за еуцерит,  емулгиран агент. Еуцерит е основа за еуцерини, подоцна, Нивеа крема.
* 1906: првата филијала во странство е формиран во Лондон.
* 1909: Лабело е лансиран на пазарот. Терминот Labello е изведен од латински збор за "убави усни" (*labeo* = усна; *bello* = убава).
* 1911: Нивеа крема – првата официјална вода-во-масло емулзија – е воведена. На емулгиран агент еуцерит е направен од ланолин, кои се пронајдени во овча волна, и е клуч за уникатните својства на  Нивиа.
* 1918: смртта на Оскар Тропловиц и неговиот партнер Ото Ханс Манкиевич  резултира во формирањето на акциите на корпорацијата (друштво со ограничена одговорност) на 1 јуни 1922 година.

## Наводи

## Надворешни врски

* Службено мрежно место
* Историја на Нивеа 

Категорија:Германски претпријатија
Категорија:Германски марки
Мичио Каку

**Мичио Каку** е јапонски и американски теоретски физичар, футуристичар, и популаризатор на науката. Тој е професор по теоретска физика на Сити Колеџ во Њујорк и CUNY Постдипломски Центар. Каку има напишано неколку книги за физика и други слични теми, често гостува на радио, телевизија и филмови, и пишува интернет блогови и статии. Тој има напишано три *најдобри продавачи по Њујорк Тајмс*: *Физика на Невозможното* (2008), *Физика на Иднината* (2011), и *Иднината на Умот*(2014 година). Каку бил водител на повеќе ТВ промоции за би-би-си, Discovery Channel, History Channel, и на Science Channel.

## Биографија
Каку е роден во Сан Хосе, Калифорнија, со Јапонски Американски родители. Неговиот татко, кој е роден во Калифорнија, учел и живеел во Јапонија и САД, тој течно зборува на Јапонски и на англиски јазик. Двајцата негови родители биле практиканти во Центарот за Релокација Војна кај Езерото Тул за време на втората Светска Војна, каде што се запознале и каде се родил неговиот постар брат.

Додека учел во Средното Училиште Куберлеј во Пало Алто, Каку создал акцелератор на честички во гаражата на неговите родители за проект по физика. Неговата цел била да се генерира гама-зрак кој е доволно моќен за да создаде антиматерија." На Националниот Саем за Наука во Албакерки, Ново Мексико, тој го привлече вниманието на физичарот Едвард Телер, кои го зел Каку како штитеник, доделувајќи му ја нему Херцовата стипендија за инженерство. Каку почестено дипломирал од Универзитетот Харвард во 1968 година и бил првенец во часовите по физика. Тој присуствувал на Лабораторијата за зрачење Беркли на Универзитетот на Калифорнија, Беркли, каде го одбранил докторатот во 1972 година, и истата година одржал предавање во Принстон Универзитетот.

Каку бил принуден да стане војник за САД  за време на Виетнамската Војна. Тој ја завршил својата основна обука во Форт Бенинг, Грузија, и обука за напредна пешадија во Форт Луис, Вашингтон. Сепак, Виетнамската Војна завршила пред тој да биде ставен како пешадија.

## Академска кариера
Како дел од истражувачката програма во 1975 година и 1977 година во одделот за физика на Њујорк Универзитетот, Каку истражувал квантна механика. Тој бил посетител и член (1973 година и 1990 година) на Институтот за Напредна Студија во Принстон и на Њујорк Универзитетот. Тој во моментов го држи Хенри Сематската титула и професорство за теоретска физика на Сити Колеџот во Њујорк.

Каку има улога во приказната на SSFL (Санта Сузана Лабораторија) во 1979 година. Санта Сузана под управа на РокетДајн бил крив за експерименталниот реактор на натриум кој имал несреќа во Сими Долината во 1950-тите. Каку бил студент кој учествувал во вината во истекување на зрачење.

## Наводи

## Надворешни врски
*
*

Категорија:Родени во 1947 година
Категорија:Американски физичари
Категорија:Футуролози
Категорија:Апсолвенти на Харвард
Категорија:Живи луѓе
Категорија:Струнотеоретичари
Категорија:Теориски физичари
Категорија:Апсолвенти на Калифорнискиот универзитет (Беркли)
Горан Гоциќ

мини
**Горан Гоциќ** — српски книжевник, филмски автор,преведувач и новинар.

## Животопис
Роден е  во Ужице, 6 мај 1962 година. Дипломирал англиски јазик и книжевноста на Фололошкиот факултет во Белград (1962) година. Магистрирал во областа медија и комуникација на Лондонското училиште за економија и политички науки (The London School of Economics and Political Science). Работел како новинар и уредник во триесет медиумски куќи  (НИН, Дневен телеграф, Борба,  Политика, РТС, Би-Би-Си, Ченел 4, Индипендент, Сајт енд саунд, итд).

## Дела
Ги објавил студиите „Енди Ворхол и стратегиите на попот“ (1997/2012) и „Емир Кустурица: Култ на маргина“ (2001/2006). Автор е на долгометражните документарни филмови „Проклети странци“ (2000) и „Балканскиот дневник: Бугарија“ (2010). 
Објавил роман Таи, последна станица Британија и поетска книга Елен.

За „Таи“, неговиот роман првенец, добил НИН-ова награда за најдобриот роман во 2013. година и Награда Милош Црњански за делото од периодот 2011/2013.
Романот Таи е преведен на повеќе јазици. На македонски е преведен од страна на Фросина Стојковска, во издание на Слово љубве - Буквибукс.

## Наводи

## Надворешни врски

Категорија:Живи луѓе
Категорија:Луѓе од Ужице
Категорија:Српски писатели
Категорија:Српски новинари
Категорија:Српски филмски режисери
Категорија:Добитници на НИН-овата награда
Категорија:Родени во 1962 година
Токиски Залив

**Токиски Залив** (јапонски: 東京湾) — залив кој се наоѓа во јужниот јапонски регион Канто, и го опфќа брегот на Токио, префектурата Канагава, и префектурата Чиба. Токискиот Залив е поврзан со Тихиот Океан преку каналот Урага. Неговото старо име било *Едо залив* (江戸湾). Регионот на Токискот Залив е и најголемата индустријализирана зона во Јапонија.

## Име
Во древното време, Јапонците го нарекувале Токискиот Залив учи-уми (内海?) или „внатрешно море“. Во текот на периодот Азучи-Момојама (1568—1600), подрачјето станало познато како *Едо залив*, според  градот Едо. Заливот својот денешен назив, Токиски, го добил во модерното време, по преселувањето на дворот во Едо, градот кој бил преименуван во Токио во 1868 година.

## Географија
Токискиот Залив длабоко завлегува  во  низината Канто. Опкружена е со полуостровот Босо во префектурата Чиба на исток и на полуострвот Мура во префектурата Канагава на запад. Седиментите на брегот на заливот го прават брегот мазен и континуиран.

## Поврзано
* Токио
* Јапонија

## Наводи

Категорија:Заливи
Категорија:Географија на Јапонија
Клод Лорен

**Клод Лорен** (француски: *Claude Lorrain*) или **Клод Гале** (*Claude Gellée*) бил француски сликар кој претежно цртал во Рим. Тој е еден од првитеважни уметници,освен неговите современи сликарства „Холандско златно доба” , кој бил концентриран на пејзажот.

Тој исто така бил и соработник на римскиот сликар Аугустин Таси, со кого направил украси во Вили Медич во Фиренца. Неговите слики биле силни, особено во раните фази, со фалманските и холандските сликари кои живееле во Рим. До крајот на 1630-тите тој бил признат како водечки пејзаж во Италија, кој плаќал високи цени за својата работа. Неговото платно станувало сè поголемо но со помали карактери,, внимателно обоен и произведен по ниска цена. Од 1640 па наваму бил под влијание на сликарот Доменичин. Бројни имитатори ја презеле неговата шема на херојски предели и поетска употреба на светлина, обично на зајдисонце или изгрејсонце, но без примена на потпорните елементи на неговото сликарство. Тој влијаел врз современиците, англиски и француски сликари од средината на 18-тиот векдо крајот на 19 век. Тој е претходник на француското сликарство од 19 век, од берберницарството до импресионистите. Во третманот на предлогот, сликарот Камил Крофт бил близу до него.

## Наводи
*Blunt, Anthony, *Art and Architecture in France, 1500–1700*, 2nd ed. 1957, Penguin
*Clark, Kenneth, *Landscape into Art*, 1949, page refs to Penguin ed. of 1961
*Fry, Roger, *Vision and Design*, 1981 edition (originally 1920), Oxford University Press, 
* Kitson, Michael (1969), *The Art of Claude Lorrain* (exhibition catalogue), 1969, Arts Council of Great Britain
* Sonnabend, Martin and Whiteley, Jon, with Ruemelin, Christian. 2011. *Claude Lorrain: The Enchanted Landscape*. Farnham: Lund Humphries; in association with the Ashmolean Museum, Oxford.
*Stein, Perrin, *French Drawings: Clouet to Seurat* (exhibition catalogue), 2005, British Museum Press, 
* Wine,  Humphrey (1994), *Claude: The Poetic Landscape* (exhibition catalogue),  1994, National Gallery Publications Ltd, 
*Wine, Humphrey (2001),  National Gallery Catalogues (new series): *The Seventeenth Century French Paintings*, 2001, National Gallery Publications Ltd, 
*

## Надворешни врски

*Биографија на Клод
*Национална галерија
*Семрежна уметничка галерија
* Artcyclopedia, Дела на Клод Лорен

Категорија:Француски сликари
Категорија:Починати во 1682 година
Аквамен

**Акваман** (англиски: *Aquaman*) — измислен суперхерој што се појавува во американските стрипови објавени од страна на *[[DC Comics]]*. Создаден од страна на Пол Норис и Морт Вејсингер, ликот дебитирал во *Повеќе забавани стрипови* #73 (ноември 1941 година). Во текот на доцните 1950-ти и 1960-ти години суперхерој-преродбата започнала и била позната како сребреното време*, а* Аквамен бил основен член на Лигата на правдата. Во 1990-тите писателите го претставуваат карактерот посериозно.

Појавувањето на Аквамен во анимираниот свет во 1960-тите, остави голем впечаток врз публиката, што го направи Акваман многу познат и ценет во популарната култура. Модерните стрипови го претставуваат како поопасен владетел на Атлантида.

Аквамен бил вклучен во неколку адаптации, прво се појавува во анимираната форма во 1967 година. Од тогаш тој се има појавено во различни анимирани продукции, вклучувајќи истакната улога во 2000-тите серија Лига на правдата *неограничени* и *Бетмен: Храбриот и смелиот*, како и неколку Ди-си анимирани оригинални филмови. 

Првата приказна за потеклото на Аквамен била претставена во *Позабавни стрипови #73 (Ноември 1941)* раскажано од самиот карактер.

## Наводи

## Надворешни врски
*Неофицијална страница на Аквамен
*AquamanTV 
*Индекс на авантурите на Аквамен

Категорија:Суперхерои на DC Comics
Мартин Шкртел

**Мартин Шкртел** (словачки: Martin Škrtel; 15 декември 1984) — словачки професионален фудбалер кој игра како центар  за Фенербахче и е капитен на репрезентацијата на Словачка.

Тој претходно играл за Тренчин и Зенит Санкт Петербург, пред да влезе во Ливерпул за 6,5 милиони фунти во јануари 2008 година. По осум и пол години со Ливерпул, каде што играше 319 официјални игри и постигна 18 гола, тој се приклучи на Фенербахче. Тој ја освои Руската Премиер Лига и Купот на Лига, а четири пати беше именуван за словачки фудбалер на годината.

Шкртел го направи своето меѓународно деби за Словачка во 2004 година, а оттогаш освоил 91 трофеј. Тој ја претставувал земјата откако стигна до последните 16 на двете ФИФА Светско Првенство 2010 и УЕФА Евро 2016

## Наводи

## Надворешни врски

* Профил на Шкртел
* Службено мрежно место
* Профил на страницата на ФК Ливерпул 

Категорија:Словачки фудбалери
Категорија:Живи луѓе
Категорија:Родени во 1984 година
Категорија:Фудбалери на ФК Зенит Санкт Петербург
Категорија:Фудбалери на ФК Ливерпул
Категорија:Фудбалери на ФК Аталанта
Категорија:Фудбалери на ФК Фенербахче
Јоханес Вермер

**Јоханес Вермер** ( – ) познат како **Јан Вермер** е познат холандски сликар.

## Животопис
Бил крстен во протестанската црква во Делфт во 1632. Неговиот татко со име Рајнер Јанз Вос, работел како угостител, а за себе говорел дека е продавач на свила. Вермер и неговото семејство припаѓале на средната класа и живееле во голема куќа. Неговите родители биле неписмени. Јан се родил како второ дете и прв син. За да стане сликар, Јан морал да работи шест години во атеље на еден мајстор кој бил член на друштвото „Св. Лука“, за да во 1653 година биде примен во друштвото на сликарите и да би можел да потпишува и продава свои дела. Некои истражувачи сметаат дека патувал во Амстердам и Утрехт на студиски патувања.

Вермер се оженил во 1653 година со Катерина Болнес, кја била од католичка вера. Во бракот имал единаесет деца кои биле од католичка вера. По некое време Јан почнал да слика сцени од реалниот живот. Неговите фигури на сликите се фатени во еден момент што му дава достојност и живот во неговите дела. Вермер во почетокот на својот живот живеел како неговиот татко од продавање на уметнички дела и во просек сликал две платна за една година. 
 
## Значење и наследство
Една песна на полската поетеса Вислава Шимборска носи наслов „Вермер“.

## Наводи

## Надворешни врски
* Мрежно место на Јоханес Вермер и Делфт
* 500 страници за Вермер и Делфт
* Биографија на Вермер
* Essential Vermeer
* Јоханес Вермер на *[[Encyclopædia Britannica]]*

Категорија:Холандски сликари
Харибо

**Харибо** или **Haribo** е германска кондиторска компанија, основана во 1920 година од страна на Јоханес Ригел. Со седиште во Бон, името е акроним формиран од Ханс Ригел, Бон. Ландемуземе Кобленц создаде патувачка изложба за историјата на Харибо во 2006 година. Компанијата има над 15 фабрики и се произведуваат 100 милиони гумени бонбони дневно.

## Историја
Харибо прва почнала да произведува гумени бонбони во 1922 година, кога Ханс Ригел. Го измисли првиот „Гуммибархен“ (мали гумени мечки). По Ханс Ригел, почина во текот на Втората светска војна, неговиот син, исто така по име Ханс Ригел, ја презеде компанијата. Со текот на годините, Харибо го прошири своето работење, преземајќи многу локални производители на кондиторски производи во земјите од целиот свет. Таа започна меѓународна експанзија во 1960-тата и влезе на американските пазари во 1980-тите. Во моментов работи 15 фабрики кои произведуваат над 100 милиони гумени мечиња дневно.

Харибо биле обвинети за користење на еврејски принуден труд во своите фабрики за време на Втората светска војна, но го негирале ова. Во 2014 година, На Харибо Скипер Миксот бил извлечен од некои пазари, бидејќи некои од бонбоните беа обликувани како карикатури на азиски, африкански и индијански маски кои некои купувачи сметале дека биле расистички.

## Наводи

## Надворешни врски

* 

Категорија:Прехранбени претпријатија во Германија
Категорија:Германски марки
Клисура на Пена

**Клисура на Пена** — клисура на реката Пена во областа Полог, северозападна Македонија. Претставува една од најзабележителните и најдлабоки клисури во Македонија. Всечена е во средишниот дел на Шар Планина, во должина од 22&nbsp;км. Започнува од месноста Џинибег, западно од Титов Врв (2.747&nbsp;м), а завршува кај Тетово, од каде што Пена добива рамничарски карактер до вливот во Вардар.

## Протегање
Клисурата има општ правец југозапад-североисток, а по вливот на Вејчичка Река свртува кон југоисток. Обично е доста длабока, до 1.500&nbsp;м, а нејзините стрмни страни се изградени претежно од шкрилци, мермери и варовници. На страните на клисурата е изразен водосоголен релјеф, а фосилен леднички и доледнички релјеф се јавува во повисоките делови, каде што има моренски материјал по дното. На одделни мали месности има карстен релјеф. Поради големиот наклон и застапеноста на неотпорни и распаднати шкрилци, по страните има силна ерозија и чести свлечишта. На притоките на Пена, пак, низ клисурата има бројни помали водопади. На излезот од клисурата, Пена изградила огромна плавина на која лежи градот Тетово.

## Поврзано
* Шарпланински реки
* Шарски хидроцентрали

## Наводи

Пена
Категорија:Општина Тетово
Плиниски избув

мини|десно|250п|Дијаграм на плиниски избув. 1: Облак од пирокластичен материјал, 2: Довод на магма, 3: Паѓање на пирокластичниот материјал, 4: Слоеви на лава и вулкански пепел, 5: Слој, 6. Магматско огниште
**Плиниски избув** или **плиниска ерупција** — вид вулкански избув карактеристичен по сличноста со избувот на Везув од 79 година од нашата ера, кој го опишал Плиниј Помладиот. Плиниските избуви се одликуваат со столбови гас и вулканска пепел кои се протегаат до стратосферата. Главни особини се исфрлање на големи количини на пемза и многу снажни и континуирани избуви на експлодирачки гас.

Кратките озбуви може да се завршат и за еден ден, но подолгите избуви може да потраат од неколку дена до неколку месеци. Подолгите избуви почнуваат со образување облаци од вулканска пепел, понекогаш со пирокластични потоци. Количината на исфрлената магма може да биде толку голема па врвот на вулканот да колабира, со што настанува калдера. Финозрнестиот пепел може да се протега на голема површина околу вулканот. Плиниските избуви обично се проследени со голема бучава, како што бил случајот во текот на избувот на вулканот Кракатау.

Вообичаено лавата е со риолитски состав и е богата со силикати. Базалтна лава не е вообичаена за овој вид на избув.

## Поврзано
* Вулкански избув

## Литература
* Schmincke, H. U. 2004. *Volcanism*. New York: Springer. ISBN 978-3-540-43650-8 
* Ђорђевић В., Ђорђевић П., Миловановић Д. 1991. *Основи петрологије*. Београд: Наука

Категорија:Вулканологија
Категорија:Видови на вулкански избуви
Макс Ернст

**Макс Ернст** бил германски вајар и сликар; соосновач на дадаизмот и надреалиѕам.
Ернст (1891 - 1976), самоук сликар од Брил во близина на Келн, најпрво студирал на „Факултетот за Писма” во Бон од 1909 -1911&nbsp;г. Се заинтересирал за најновите дела на Пикасо, Чирица, Макеа и експресионизмот кој тогаш бил тренд меѓу млади германски сликари . Меѓутоа, Дадаизмот имал многу поголемо влијание на него. 1914 година во Келн Макс Ернст ја запознал Ханса Арпа кој бил еден од основачите на прва Дада група во Цирих. Заедно со Бааргалд ја соѕдале групата Дада во Келн, а под покровителство на Бретон, изложбата на делата на Ернст е одржана во Париз. Со Арп направил колаж наречен фатагага(изработка на газометриски слики) кои го најавиле надреализмот. По последната изложба во Келн, групата била затворена од страна на полицијата, а Ернст отишол во Париз, каде што учествувал во надреални настани. Во 1921 година, конечно се преселил во Париз и станал еден од активните надреалистички луѓе кои вклучувале поети како Андре Бретон, Пол Елуард, Луј Арагон, Филип Супаул, Роберт Денос и Рене Кревел, кои ги преѕентирале во еден од неговите платна, во друштво на Рафаел и Достоевски.

Категорија:Германски вајари
Категорија:Германски сликари
Категорија:Погребани на гробиштата „Пер Лашез“
Категорија:Починати во Париз
Категорија:Родени во 1891 година
Категорија:Починати во 1976 година
Категорија:Модерни сликари
Категорија:Модерни вајари
Ороси (вулкан)

**Ороси** — неактивен вулкан кој се наоѓа во северозападниот дел на Костарика во близина на границата со Никарагва. Областа околу вулканот е популарно туристичко одредиште, особено за повеќе еколошки туристи поради неговата биолошка разновидност, вклучувајќи го и Националниот парк Гванакасте.

Во близина на вулканот се наоѓа Биолошката станица Марица

## Наводи

Категорија:Стратовулкани
Категорија:Планини во Костарика
Категорија:Вулкани во Костарика
Категорија:Неактивни вулкани
Александар Фадеев

**Александар Фадеев** (руски: *Алекса́ндр Алекса́ндрович Фаде́ев*, 24 декември 1901 - 13 мај 1956) — руски и советски писател, еден од основачите на Сојузот на советските писатели и негов претседател од 1946 до 1954 година.

## Животопис
мини|десно|Александар Фадеев
Фадеев се родил во Кимри, во Твреската област, а од 1908 до 1912 година живеел во Чигуевка, во Приморскиот Крај. Во 1918 година се зачленил во партијата на Болшевиците. Тој бил учесник во граѓанската војна во Русија при што учествувал во борбите против јапонската армија и против белогаредејската војска. Фадеев бил миленик на Сталин и во текот на 1940-тите активно го поддржувал ждановизмот. По смртта на Сталин, на 20. конгрес на партијата, неговиот пријател Шолохов го обвинил Фадеев за лошата состојба во советската книжевност. Како последица на тоа, Фадеев станал алкохоличар, а тоа му предизвикало и нервно растројство и на 13 мај 1956 година извршил самоубиство во својата дача во Переделкино. Притоа, тој оставил писмо во кое ги искажал своите негативни ставови како кон Сталиновиот режим, така и кон режимот на Хрушчов. Така, во своето проштално писмо, тој го нарекол Сталин „сатрап“, а сталинистите ги обвинил за физичкото уништување на најдобрите луѓе во советската книжевност. Истовремено, тој го нападнал новиот режим, обвинувајќи го дека се состои од необразовани луѓе кои се одликуваат со незнаење, примитивизам и самољубие. По повод неговата смрт, неговиот сосед во Переделкино, Борис Пастернак, напишал епиграм. Фадеев бил погребан на Новодевичанските гробишта во Москва.

Фадеев бил оженет со познатата театарска глумица, Ангелина Степанова.

## Творештво
Во 1927 година, Фадеев го објавил романот „Пораз“ (познат и како „Деветнаесетмината“) во кој ја опишал борбата на партизаните портив јапонската војска. Во 1930 година излегол првиот дел на недовршениот роман „Последниот од Удеге“ (*Последний из удэге*), а вториот дел се појавил во 1940 година. Во овој недовршен роман, Фадеев, се обидел да покаже дека „крајно примитивните луѓе може да направат скок од племенски комунизам кон сложената колективна организација на XX век, прескокнувајќи ги посредните историските етапи: родовското општество, приватната сопственост, робовладетелството, феудализмот, капитализмот и социјализмот... Овој роман ги содржи најдобрите страници што ги напишал Фадеев, така што фактот што тој ја трошел енергијата во администрирање на советската книжевност наместо на неговото довршување претставува мала книжевна трагедија.“ Во 1945 година, Фадеев го објавил романот „Младата гарда“ (заснована врз вистински настани од Втората светска војна), за кој следната година ја добил Сталиновата награда.

## Наводи

Категорија:Руски писатели
Категорија:Советски писатели
Категорија:Добитници на Сталиновата награда
Категорија:Носители на Орденот на Црвеното знаме
Категорија:Носители на Орденот на Ленин
Категорија:Добитници на наградата на Ленинскиот комсомол
Категорија:Учесници во Руската граѓанска војна
Категорија:Погребани на Новодевичките гробишта
Категорија:Родени во 1901 година
Категорија:Починати во 1956 година
Костас Варналис

**Костас Варналис** (грчки: Κώστας Βάρναλης, 14 февруари 1884 - 16 декември 1974) бил грчки поет.

## Животопис
Варналис е роден во Бургас, Источна Румелија (сега во Бугарија) во 1884 година. Како што сугерира неговото име, неговото семејство потекнува од Варна; презимето на неговиот татко било Бубус. Тој ги завршил основните студии во грчкото средно училиште Зарифиос во Пловдив, а потоа се преселил во Атина во 1902 година за да ја проучува литературата на Националниот и Каподистскиот универзитет во Атина. Додека бил таму, тој се вмешал во спорот околу грчкиот јазик, земајќи ја страната на демотичарите над поддржувачите на кетревоуса. По дипломирањето во 1908 година работел како учител во Бургас, пред да се врати во Грција и да подучува во Амалијада и Атина. Во текот на следните години, работел како професор и новинар со скратено работно време, исто така ангажирајќи се во преведувачката работа. Во 1913 година учествувал во Втората балканска војна.

## Наводи

Категорија:Грчки поети
Категорија:Родени во 1884 година
Категорија:Починати во 1974 година
Тројани

**Тројани** — историско село на територијата на Општина Охрид (и делумно Општина Дебрца), југозападна Македонија.

## Географија
Селото било сместено во планинска местост на Вишовскиот Рид (Вишо), источно од с.&nbsp;Оровник, која и денес се нарекува Тројани. По раселувањето на селото, земјиштето му е поделено меѓу атарите на Оровник, Горно Лакочереј и Вапила. Како оставнина од селото, во атарот на Оровник денес се наоѓаат местата Тројнска Чука и Тројанско Поле и Тројанска Река, која се влева во р.&nbsp;Капеш. Во атарот на Горно Лакочереј има месност Тројански Извори.

## Историја
Селото е посведочено во турски документи од крајот на XVI век. Во опширниот дефтер за Охридската нахија од 1536 до 1539 г. е забележано селото *Тројани*, со 7 христијански семејства и 1 неженет човек. Во дефтерот за периодот 1582-1583 г. во селото се водат 5 христијански семејства. Тројани е споменато и во Слепченскиот поменик од XVI и XVII век.

Според статистиката на Васил К’нчов („Македонија. Етнографија и статистика“) во 1900 г. *Тројан чифлик* имал 20 жители, сите Македонци.

На Етнографската карта на Битолскиот Вилает од 1901 г. *Тројан* е претставен како чисто македонско село во Охридската каза на Битолскиот санџак со 2 куќи.

### Авионска несреќа
На 22 ноември 1993 г. на Тројани се срушил авион од типот Јак-42Д на „Авиоимпекс“, кој се враќал за Скопје од Женева, но бил пренасочен кон Охрид поради лошите временски услови на скопскиот аеродром. Сите осум членови на екипажот и 115 од 116-те патници загинале. Единствениот преживеан патник им подлегнал на повредите неколку дена подоцна во охридската болница.

## Поврзано
* Голема Краста
* Гореничка Чука
* Дебела Леска

## Наводи

Категорија:Историски села во Македонија
†
†
†
Тиквичка

**Тиквичка** — едногодишно лијанско растение од фамилијата тикви (Cucurbitaceae), чиј плод се користи во човечката исхрана. Тиквичката е одгледуван култивар од тиквата.

## Потекло
мини|десно|Цвет на тиквичка
Постојат разни теории за потеклото на тиквичката – некои тврдат дека потекнува од Азија, конкретно од Индија
, додека други тврдат дека потекнува од Америка, поконкретно од Мексико и дека во Европа ја донеле шпанските конквистадори. Меѓутоа, оваа теорија не делува веројатно бидејќи тиквичките се споменуваат во Стар Египетстароегипетските записи, а исто така постојат и докази дека ја познавале и антички РимРимјаните.

## Одгледување
Тиквичката бара многу светлина и топлина. На температуратемператури пониски од 10&nbsp;°C, растението престанува да расте. Треба доста да се наводнува, а земјата да се одржува влажна, но треба да се води сметка за влажноста затоа што тиквичката е склона на габични заболувања. Земјата на која се сади треба да биде растресита, длабока и по можност песоклива. Стеблото би требало да се потпре со потпорни стапови, бидејќи плодовите се многу тешки, па тежнеат да се спуштат на земја, со што плодот би бил поизложен на растителни болести 

## Особини

Овој зеленчук содржи многу мала количина калории, 17 калории на 100 грама, и како такво се препорачува во диетите за слабеење. Освен тоа, тиквичката е природен диуретик, па во народната медицина се користи за исфрлање на излишната течност од организмот, а се верува дека го снижува холестеролот и ја прочистува крвта., а исто така ја подобрува и концентрацијата . Тиквичката содржи и значајни количини витамин Ц.

## Галерија

File:Тиквички во Таор 04.jpg|Млад плод на тиквичка во фаза на зреење на нива во село Таор, Македонија
File:Тиквички во Таор 03.jpg|Млад плод на тиквичка во фаза создавање на з на нива во село Таор, Македонија
File:Тиквички во Таор 01.jpg|Зрел плод на тиквичка на нива во село Таор, Македонија
Податотека:Cucurbita pepo ssp. pepo convar. giromontiina 02.JPG|мини|десно|250п|Млад плод од тиквичка
File:Courgette.jpg|Плод на тиквичка


## Поврзано
Полнети тиквички

## Наводи

## Надворешни врски

Категорија:Cucurbitales
Категорија:Зеленчук
Надзорник (филм од 1916)

безрамка|десно
**Надзорник** (англиски: *The Floorwalker*) - американски филм од 1916 година, во режија на Чарли Чаплин, кој е автор и на сценариото, заедно со Винсент Брајан.  Во главните улоги настапуваат: Чарли Чаплин, Една Пурвианс, Ерик Кембел, Лојд Бејкон, Алберт Остин, Том Нелсон  и Шарлот Мино. 

## Содржина
Главниот менаџер (го игра Кембел) на една голема продавница добива писмо од сопственикот на продавницата, кој го известува дека е откриен кусок од 80.000 долари, поради што во продавницата ќе дојдат детективи. Менаџерот и надзорникот во продавницата (го глуми Бејкон) ги земаат парите од сефот, но надзорникот го удира менаџерот по главата, ја зема ташната со парите и сака да побегне. Во меѓувреме, во продавницата влегува еден скитник (го игра Чаплин), кој прави неволји, но кога пристигнува детективот (го игра Нелсон), тој бега во канцеларијата на главниот менаџер. Таму, скитникот и надзорникот откриваат дека неверојатно си личат еден на друг. Затоа, надзорникот му предлага на скитникот да си ја сменат облеката. Така, детективот почнува да го брка надзорникот, додека скитникот ја игра улогата на надзорник во продавницата. Меѓутоа, тогаш се освестува менаџерот и почнува да го тепа скитникот, мислејќи дека е надзорникот. Потоа, во продавницата доаѓа и полицијата и сите заедно го бркаат скитникот, но најпосле, детективот го фаќа вистинскиот виновник - главниот менаџер. 

## Надворешни врски
The Floorwalker (1916) - Charlie Chaplin

## Наводи

Категорија:Американски филмови
Категорија:Филмови од 1916 година 
Категорија:Црно-бели филмови 
Категорија:Неми филмови 
Категорија:Филмови на Чарли Чаплин 
Категорија:Филмови со Чарли Чаплин 
Категорија:Филмови со Хенри Бергман
Категорија:Филмови со Една Пурвианс
Категорија:Филмови со Ерик Кембел
Категорија:Филмови со Алберт Остин
Категорија:Филмови со Лојд Бејкон
Категорија:Филмови со Том Нелсон
Категорија:Филмски комедии
Список на вулкани во Етиопија

[мини|258x258пкс|Структурна поедноставена шема на [Голема Раседна Долина|Г<nowiki/>олемата Раседна Долина.]]
[мини|200x200пкс|[Далол (вулкан)|Д<nowiki/>алол]]

Оваа статија ги утврдува **[[вулкан]]ите во [[Етиопија]]**.

## Особености
Вулканите во Етиопија, се релативно малку познати и изучувани несомнено поради тоа дека се наоѓаат во тешко пристапни области. Постојат 67 вулкани во Етиопија, повеќе отколку во која било друга земја од Африка, дури и ако многу од нив се прилично мали. Најпознат е Ерта Але, кој е во континуирана ерупција од 1967 година и има лавино езеро во својот кратер.

Постоењето на овие мали вулкани, термални извори, к<nowiki/>упи и бројни длабоки клисури покажува дека голем дел од етиопската територија сè уште е геолошки нестабилен. Поголемиот дел од етиопските вулкани се сместени во раседот кој ја одвојува сомалиската и африканската плоча, главно во Г<nowiki/>олемата Раседна Долина. Иако сеизмичкиот појас кој се протега долж е<nowiki/>ритрејската гранија и депресијата Данакил содржи бројни вулкани, ниеден посериозенз<nowiki/>емјотрес  не бил регистриран во секторот од 20 век наваму. 

На 12 јуни 2011 серија на земјотреси го погодиле североисточниот дел на Еритреја, при што двата најсилни потреси постигнале 5.7 по Рихтер а десетина други биле со магнитуда над 4. Ерупција се случила во областа, веројатно во близина на вулканот Н<nowiki/>абро, но точната локација останува да се потврди поради бројните вулкани во овој регион. 

Податотека:ET Afar asv2018-01 img98 way to Ertale.jpg|Ерта Але
Податотека:Ayelu volcano.jpg|Ајелу
Податотека:Bora-Bericcio.jpg|Бора-Бериссио
Податотека:Butajiri-Silti.jpg|Бутаџири-Силти


## Список на вулкани во Етиопија

## Види
* Големата Р<nowiki/>аседна Долина
* Список на вулкани во Африка
* Географија на Етиопија
## Наводи

## Надворешни врски
* (англиски) ''Вулкани во Африка и на Црвеното Море''  (*Глобална вулканска програма*)


Етиопија